stanford-oval/wikipedia huggingface dataset:
השמורה הביוספרית דאנא
הערות שוליים

1 2  Dana Biosphere Reserve
↑  Dana Biosphere Reserve
↑  dana biosphere reserve
↑  דרך המלך ים המלח וצפון הערבה: אתרים וקניונים
1 2 3  Dana Nature Reserve
↑  זיו ריינשטיין, ירדן, פונון: האם מכרות המלך שלמה התגלו בירדן?, באתר ynet, 1 במאי 2013
↑  פונון מנגד לערב התיכונה אלי רז ארז בן יוסף
↑  DANA BIOSPHERE RESERVE
1 2  Biosphere Reserve
| --- | --- |
בקרת זהויות :  VIAF: 47153833157864331449   WorldCat (עם VIAF): 47153833157864331449
השירות הפדרלי לפיקוח בתחום הבריאות

| --- | --- |
לוגו

מטה השירות
 
 דגל השירות
 מידע כללי
 מדינה:  רוסיה 
 תאריך הקמה:  21 במאי 2012 
 מטה מרכזי:  ככר סלביאנסקאיה 4, מוסקבה
 www.roszdravnadzor.ru
 
השירות הפדרלי לפיקוח בתחום בריאות (בראשי תיבות: Росздравнадзор, ברוסית: Федеральная служба по надзору в сфере здравоохранения) הוא שירות פדרלי של הרשות המבצעת של הפדרציה הרוסית, המפעיל תפקידי בקרה ופיקוח בתחום שירותי הבריאות.
זהו אחד משני שירותי פיקוח פדרליים, יחד עם השירות הפדרלי למלחמה במונופולים שאין להם מדים מאושרים משלהם. השירות מהווה גוף ממשלתי שמרכז את הפיקוח והרגולציה על מוצרי מזון ותרופות לבני אדם וחיות, מוצרי קוסמטיקה, מכשור רפואי, תוצרי דם מוצרי טבק ומכשירים המקרינים גלים אלקטרו-מגנטיים ברוסיה. מקביל לסוכנות האירופית לתרופות ומנהל המזון והתרופות האמריקאי FDA.
היסטוריה

הגוף הוקם לראשונה בשנת 1994 בשם הפיקוח הממלכתי לבקרה על תכשירים רפואיים וטכנולוגיה רפואית (Инспекция государственного контроля лекарственных средств и медицинской техники) של משרד הבריאות. בשנת 1998 הפכה למחלקה לביקורת מדינה על איכות, יעילות לבטיחות תכשירים רפואיים (Департамент государственного контроля качества, эффективности, безопасности лекарственных средств и медицинской техники Минздрава).
בשנת 2004 המחלקה אורגנה מחדש כשירות הפדרלי לפיקוח על הבריאות (Росздравнадзор). משנת 2007 עד 2012, נקרא בשם "השירות הפדרלי לפיקוח על בריאות ופיתוח חברתי" והיה כפוף למשרד הבריאות והפיתוח החברתי של הפדרציה הרוסית.
ב-21 בינואר 2020 הועבר לאחריות ישירה של ממשלת רוסיה, ברם בעקבות התפרצות מגפת הקורונה ברוסיה, ב-25 במרץ 2020 חזר לאחריות משרד הבריאות.
יחידות סמך

מרכז מעקב ומומחיות קלינית וכלכלית
מרכז מידע ומתודולוגי למומחיות, הנהלת חשבונות וניתוח מחזור מכשירים רפואיים
מכון המחקר והבדיקות המדעי הטכנולוגי לרפואה
סמכויות

בהתאם לחלק 5.1.3.2 לפרק 2 של צו ממשלת הפדרציה הרוסית מיום 30 ביוני 2004, מספר 323 "אודות אישור התקנה אודות השירות הפדרלי לפיקוח על בריאות":
השירות מפקח ומבצע תפקידי אכיפת חוק על ארגונים רפואיים (ללא קשר להיותם בבעלות פרטית או ממשלתית) המבצעים פעילויות רפואיות, נהלים למתן טיפול רפואי ותקני טיפול רפואי וביכולתו להטיל עונשים על שירותי אמבולנס בין אם פרטיים או ממשלתיים, שאינם עומדים בתקני המדינה למתן שירותי רפואה דחופה.
השירות מבצע בקרת מדינה על תכשירים רפואיים ותרופות.
מנהלים

ר. חאברייב (25 במרץ 2004 - 5 במרץ 2007)
נ. יורגל (9 במרץ 2007 - 6 בפברואר 2010)
י. טלנובה (9 בפברואר 2010 - 7 במרץ 2013)
מיכאיל מוראשקו (7 במרץ 2013 - 21 בינואר 2020)
ורוניקה סקבורצובה (21 בינואר 2020-)
ראו גם

FDA
הסוכנות האירופית לתרופות
הסוכנות הביו-רפואית הפדרלית
הערות שוליים

↑  Полномочия
↑  Владимир Путин уволил Николая Юргеля
↑  "Федеральная служба по надзору в сфере здравоохранения — Мурашко Михаил Альбертович". אורכב מ-המקור ב-2013-05-11. נבדק ב-2013-04-12.
| רוסיה מוסדות ממשלתיים ברוסיה |
| --- | --- | --- |
| כלכלה | האוצר הפדרלי • שירות המיסים הפדרלי • שירות המכס הפדרלי • בנק רוסיה • קרן הייצוב • קרן הרווחה הלאומית • מערכת האיכות • השירות הפדרלי למלחמה במונופולים • הקרן לביטוח סוציאלי ופנסיוני • המכון הפדרלי לקניין תעשייתי • השירות הפדרלי לקניין רוחני • השירות הפדרלי לסטטיסטיקה ממלכתית • השירות הפדרלי לעבודה ותעסוקה • השירות הפדרלי לפיקוח בתחום הגנת זכויות הצרכן • הסוכנות הפדרלית לרזרבות מדינה • הסוכנות הפדרלית לניהול רכוש המדינה • סוכנות התיירות הפדרלית (בעבר) • השירות הפדרלי לשווקים פיננסיים (בעבר) • הסוכנות הפדרלית להסדרה טכנית ומדידה • הוועדה הפדרלית לניירות ערך (בעבר) |  |
| תחבורה | סוכנות הכבישים הפדרלית • השירות לביטחון התעופה • השירות הפדרלי לפיקוח על התחבורה • הסוכנות הפדרלית לתחבורה אווירית • הסוכנות הפדרלית לתחבורת ימים ונהרות (שירות החילוץ הימי) • הסוכנות הפדרלית לתחבורת רכבות |  |
| אנרגיה, מים וסביבה | השירות הפדרלי להידרומטאורולוגיה ופיקוח על הסביבה • השירות הפדרלי לפיקוח בתחום השימוש בטבע • הסוכנות הפדרלית למשאבי מים • הסוכנות הפדרלית לשימוש הטבע • השירות הפדרלי לפיקוח אטומי, טכנולוגי ואקולוגי • סוכנות האנרגיה הרוסית • סוכנות היערות הפדרלית • סוכנות האנרגיה הפדרלית (בעבר) |  |
| תקשורת וטכנולוגיה, בינוי ושיכון | רוסקומנדזור • השירות הפדרלי לשידורי רדיו וטלוויזיה (בעבר) • החברה הממלכתית לרדיו וטלוויזיה • דואר רוסיה • דואר קרים • שירות השילוח הממלכתי • המרכז הראשי לתקשורת מיוחדת • סוכנות הארכיונים הפדרלית • ארכיון המדינה • הסוכנות הפדרלית לדפוס ותקשורת המונים (בעבר) • סוכנות התקשורת הפדרלית (בעבר) • פיקוח השיכון הממלכתי • הסוכנות הפדרלית לטכנולוגיות מידע (בעבר) • הסוכנות הפדרלית לבינוי ושיכון (בעבר) • הקרן לביטוח סוציאלי (בעבר) • |  |
| חברה ותרבות | שירות ההגירה הפדרלי (בעבר) • השירות הפדרלי לשליטה באלכוהול • השירות הפדרלי לשליטה בסמים (בעבר) •  לשכת החשבון • הסוכנות הפדרלית לענייני לאום • הקרן הממלכתית לסרטי קולנוע • קרן הקולנוע הרוסי • רוסקינו • קרן הפנסיה (בעבר) |  |
| בריאות | השירות הפדרלי לפיקוח בתחום הבריאות • השירות הפדרלי לפיקוח וטרינרי ופיטוסניטרי • הקרן הפדרלית לביטוח בריאות חובה • הסוכנות הביו-רפואית הפדרלית |  |
| משפטים ואכיפת חוק | שירות הביטחון הפדרלי • שירות ההוצאה לפועל הפדרלי • שירות בתי הסוהר הפדרלי • השירות הפדרלי לפיקוח פיננסי • ועדת החקירות הפדרלית • השירות הפדרלי של המשמר הלאומי • שירות האבטחה הפדרלי • שירות משמר הגבול • משמר החופים • הוועדה הממלכתית למלחמה בסמים |  |
| חינוך ושיתוף פעולה בינלאומי | השירות הפדרלי לפיקוח על חינוך ומדע • הסוכנות הפדרלית לענייני נוער • הסוכנות הפדרלית לשיתוף פעולה הומניטרי בינלאומי |  |
| ענייני פנים | משטרת המס הרוסית (בעבר) • חקירות פנים • המינהל הראשי לענייני הגירה • איתור מבצעי • פיקוח כלי הרכב הממלכתי • המינהל הראשי לחקירות פליליות • המינהל הראשי למלחמה בקיצוניות |  |
| חירום, הגנה וצבא | הוועדה לתעשייה צבאית • המינהל הראשי של המשטרה הצבאית • השירות הפדרלי לשיתוף פעולה צבאי-טכני • השירות הפדרלי לבקרה טכנית וייצוא • השירות להגנת היערות • שירות הכיבוי הממלכתי • השירות לביטחון הטיסות • השירות הפדרלי לחוזי הגנה (בעבר)    ראו גם: משרדי הממשל של הפדרציה הרוסית |  |
ועדת ראשי השירותים

ועדת ראשי השירותים (בראשי תיבות: ור"ש) היא ועדה המורכבת מראשי שירותי המודיעין של ישראל, שתפקידהּ לתאם בין פעולות השירותים השונים. ראש הוועדה הוא ראש המוסד.
הוועדה הוקמה באפריל 1949 בשם ועדת התיאום הבין-שירותית העליונה בעקבות פרשת הוצאתו להורג של מאיר טוביאנסקי, ביוזמת ראובן שילוח, יועץ לתפקידים מיוחדים במשרד החוץ ואיש המחלקה המדינית של הסוכנות היהודית בעברו, וראש אמ"ן חיים הרצוג, במטרה למנוע אירועים דומים בעתיד.
בוועדה היו חברים נציגי השב"כ, המחלקה המדינית, מחלקת המודיעין הצבאי ומשטרת ישראל.
בסוף אותה שנה הטיל דוד בן-גוריון על שילוח להקים את "המוסד לריכוז ותיאום פעולות המודיעין", לימים "המוסד", שבשנה הראשונה לקיומו שימש רק כגוף לתיאום בין שירותי המודיעין והביטחון בישראל, ולעמוד בראשו.
יש המבקרים את הוועדה וטוענים כי סמכויותיה מוגבלות מדי וכי החלטותיה אינן מחייבות למעשה את גופי המודיעין.
הרכב הוועדה

בוועדה חברים באופן קבוע שלושת ראשי הארגונים בקהילת המודיעין: אמ"ן, שב"כ והמוסד. כמו כן משתתף בוועדה ראש המטה לביטחון לאומי. ראשי גופי מודיעין אחרים (המרכז למחקר מדיני (ממ"ד) של משרד החוץ ואגף החקירות המודיעין במשטרת ישראל) מוזמנים על פי העניין. המזכיר הצבאי של ראש הממשלה שותף בוועדה כמשקיף קבוע.
הרכב הוועדה > הרכב נוכחי

|  | חבר | תפקיד | תחילת כהונה |
| --- | --- | --- | --- |
| יושב ראש (יו"ר) | דוד ברנע | ראש המוסד למודיעין ולתפקידים מיוחדים | 1 ביוני 2021 |
| חבר | רונן בר | ראש שירות הביטחון הכללי | 13 באוקטובר 2021 |
| חבר | שלומי בינדר | ראש אגף המודיעין בצה"ל | 21 באוגוסט 2024 |
| חבר | צחי הנגבי | ראש המטה לביטחון לאומי | 8 בינואר 2023 |
| משקיף | רומן גופמן | המזכיר הצבאי של ראש הממשלה | 16 במאי 2024 |
לקריאה נוספת

יוסי מלמן ודן רביב, מרגלים לא מושלמים: סיפורו של המודיעין הישראלי, ספרית מעריב, 1990
הערות שוליים

↑  מבנה קהילת המודיעין, באתר המרכז למורשת המודיעין
↑  שמעון בטאט, המזכיר הצבאי, החומר השחור ומחדל המודיעין, באתר זמן ישראל, 29 באוקטובר 2023
↑  מיקי לוין, מעריב‏, הנתק עם נתניהו, הסקרים המחמיאים ומיטוט החמאס: יוסי כהן בריאיון חשוף, באתר וואלה, 24 בנובמבר 2023
| קהילת המודיעין הישראלית |
| --- | --- | --- |
| יחידות מודיעין בצה"ל | אגף המודיעין • חיל המודיעין• להק המודיעין • מספן המודיעין • מחלקות המודיעין בפיקודים המרחביים |  |
| משרד ראש הממשלה | המוסד למודיעין ולתפקידים מיוחדים • שירות הביטחון הכללי• המטה לביטחון לאומי |  |
| משרד החוץ | המרכז למחקר מדיני |  |
| משטרת ישראל | אגף המודיעין במשטרת ישראל |  |
| ארגונים לשעבר | נתיב (לשכת הקשר) • הלשכה לקשרי מדע • ש"י • חיל האיסוף הקרבי • משרד המודיעין |  |
| ארגונים נוספים | ועדת ראשי השירותים • המרכז למורשת המודיעין |  |
ערך זה הוא קצרמרבנושא ישראל. אתם מוזמנים לתרום לוויקיפדיה ו.
ויצ'בלייד

| --- | --- |

שריון הויצ'בלייד, כפי שנראה על עטיפת האוגדן הראשון, The Witchblade Vol. 1.
 סוג:  גיבור-על
 הוצאה לאור:  Top Cow Productions/Image Comics
 הופעה ראשונה:  Cyblade\Shi #1: The Battle for Independents (1995)
 יוצרים:  מארק סילבסטרי, דייוויד ווהל, בריאן הברלין, מייקל טרנר
 מידע
 שם אמיתי:  שרה פזיני
 כינויים:  פז, ויצ'בלייד
 סטטוס:  פעיל
 כוחות:  הוויצ'בלייד יכולה לשמש כשריון, לייצר אנרגיה וכלי נשק שונים לפי צורך המשתמשת. יכולה להאט את קצב ההזדקנות ולהחיות מתים.
 חברוּת בקבוצה:  משטרת העיר ניו יורק
 דמויות קשורות
 חברים:  =ג'ו סירי (מפקד ודמות אב), ג'ייק מקארתי (שותף)
ויצ'בלייד (באנגלית: Witchblade) היא סדרת חוברות קומיקס אמריקנית בדיונית המפורסמת בידי הוצאת Top Cow Productions, חותם מבית אימג' קומיקס. הסדרה נוצרה בשנת 1995 בידי העורכים מארק סילבסטרי ודייוויד ווהל, הכותבים בריאן הברלין וכריסטינה זי והמאייר מייקל טרנר.
הסדרה מגוללת את סיפורה של שרה פזיני, בלשית מחלק הרצח של משטרת העיר ניו יורק, שמגיעה לרשותה הוויצ'בלייד, ממצא עתיק יומין בצורת כפפת שריון בעלת כוח מסתורי והרסני. הנשק התאחד עם נשים שונות (להלן: משתמשות) לאורך ההיסטוריה, כמו קלאופטרה וז'אן ד'ארק, כשהאחרונה שבהן הייתה דניאל בפטיסט, בטרם הפכה למשתמשת הבאה של האנג'לוס. שרה נאבקת לשלוט בכוחה של הוויצ'בלייד ולהילחם נגד אלה שמבקשים להשתמש בה לרעה, בעיקר איש העסקים קנת' איירונס ועושה דברו איאן נוטינגהאם. בנוסף, שרה נאבקת לשמור על שפיותה וחייה הפרטיים.
חוברות ספין אוף נוספות הציבו את שרה והויצ'בלייד בזמנים ואירועים שונים. בנוסף, נכתבו קרוסאוברים עם דמויות אחרות כדארקנס, לארה קרופט, ליגת הצדק, וולברין, חברי כח ג'י, הנוסע השמיני והטורף.
הקומיקס עובד לסדרת טלוויזיה, ולסדרות אנימה ומאנגה.
הוויצ'בלייד

כפפת השריון הידועה בשם "ויצ'בלייד" היא נשק עתיק בעל תודעה ומקורות חייזריים, אחת מתוך 13 כלי נשק ייחודיים. נשק זה הוא הצאצא של שני הכוחות היריבים "דארקנס" ו"אנג'לוס" (החושך והאור, שנשלטים בידי המאפיונר ג'קי אסטקדו ולורן פרנצ'טי, בהתאמה). כוח הוויצ'בלייד הוא בעל אפיון גברי ונוצר כמאזן בין הכוחות, ויכול להיענד רק על ידי אישה.
בימים המודרניים, כפפת השריון התגלתה מחדש ביוון על ידי קנת' איירונס, אך היו לה הרבה משתמשות. כאשר אינה בשימוש, היא נראית כצמיד מקושט כשבאמצעה אבן חן בוהקת. כאשר נענדת בידי משתמש שאינו ראוי, אותו אדם מאבד את זרועו. הנשק יוצר קשר של סימביוזה עם הפונדקאית הנושאת אותו, אשר מסוגלת גם לשמוע אותו במחשבתה. כאשר בשימוש, הנשק מתפשט לאורך גופה, קורע מעליו בגדים ומכסה את הגוף כשריון. מידת השריון והכיסוי משתנה בהתאם לאיום. שריון זה יכול להאריך עצמו ליצירת חרבות ושאר כלי נשק כשרשראות ואפילו מגן וכנפיים, שמעניק למשתמשת בו יכולת תעופה. הנשק עצמו יכול לירות מטחי אנרגיה מהיד או מהחרב, וגם מסוגל להשתמש באנרגיה על מנת לרפא. הוויצ'בלייד מסוגלת לעורר במשתמשת בה חזיונות מהעבר או מהעתיד.
עולמה של הוויצ'בלייד

העולם ביקום של אימג' קומיקס מאוכלס בשדים, רוחות רפאים, שערים בין-ממדיים וקסמים. קיימים בני אנוש מפותחים שעובדים מטעם הממשלה או מארגונים עסקיים פרטיים. גם המאפיה וגם היאקוזה הם הכוחות הדומיננטיים. תחנת המשטרה של שרה, המחוז ה-18, ממוקמת ברובע המסוכן ביותר בניו יורק, שבו רציחות מתבצעות כמעט על בסיס קבוע. קיימת התייחסות לזמן שבו לא התקיימו רציחות למשך יומיים ברציפות, דבר שהמשטרה פירשה כסימן לפורענות. קיימים מאמינים משיחיים הן של אלוהים והן של השטן, כאשר סוכנים משני צדי המתרס מופיעים מדי פעם לחולל קרבות.
משתמשות הוויצ'בלייד

פרספוני (משתמשת עתידית)
דניאל בפטיסט
שרה פזיני, המאה ה-20
אליזבת' ברונטה, תקופת מלחמת העולם השנייה
מארי קירי, המאה ה-19
פלורנס נייטינגייל, המאה ה-19
אן בוני, המאה ה-18
איזבלה הראשונה, מלכת קסטיליה, המאה ה-16
ז'אן ד'ארק, המאה ה-15
איטאקאגי, המאה ה-13
זנוביה, המאה ה-3
בודיקיאה, המאה ה-1
לייסנדרה, ביתו של תלמי הראשון, המאה ה-3 לפנה"ס
המלכה האמזונית מירין
דמויות

איאן נוטינגהאם - לשעבר חבר שירות האוויר המיוחד, איאן הצטרף לשורות ה-MI5 ועבר שינוי התנהגותי כדי שיוכל להסתנן לשורות היאקוזה. לאחר שמחקו את זכרונו, איאן נהפך לשומר ראשו של קנת' איירונס. יש לו כישורים יוצאי דופן, גם בתחום הלחימה, ובמשך הזמן גופו ונשמתו עברו שינויים רבים, דבר שאיפשר תיעול של אנרגיה רבה ובין היתר הכלת כוחות הוויצ'בלייד והדארקנס גם יחד באופן זמני. למשך פרק זמן קצר הוא השתמש באקסקליבר, חרב תאומה לוויצ'בלייד, אך נתגלה כי החרב עצמה הייתה רסיס מהויצ'בלייד, שספגה אותה חזרה.
קנת' איירונס - איש עסקים עשיר שגילה את הוויצ'בלייד קבורה ביוון. גילו אינו ידוע אך מוערך בין גיל שמונים למאה שנים, והסיבה לצעירותו היא חשיפתו לוויצ'בלייד וניסיונו להשתמש בה בעצמו. הוא מלווה בשומר ראשו איאן נוטינגהאם, עד אשר שניהם מגלים עניין בשרה פזיני, מה שגם יוצר ריחוק בין שניהם בסופו של דבר. איירונס נהרג בידי ג'ו סירי, בגלל כל הבעיות שגרם לשרה.
ג'ו סירי - מפקדהּ של שרה במחוז ה-18. הוא היה שותפו של אביה המנוח, הבלש וינסנט פזיני, ויש לו נטייה לשמור עליה כאילו היא ביתו. נתגלה כי הייתה לסירי אג'נדה סודית עם איירונס, שאילצה אותו להרוג את וינסנט פזיני כדי להגן על שרה.
ג'ייק מקארתי - חבר טוב ושותפהּ של שרה. נכנס לתרדמת לאחר שנפצע תוך הגנה על שרה, שהוחלשה זמנית. כאשר הוא התעורר (חוברת #100) הוא נשלט בידי ישות מסתורית שהתכוונה להרוס את העולם. שרה הצליחה להדוף את הישות מגופו של ג'ייק, אך ג'ייק התאבד כדי לא לאפשר לישות לחזור.
ג'קי אסטקדו - איש שכיר מטעם המאפיה, שמשתמש בכוחו האפל וההרסני של ה"דארקנס" כדי לזרוע הרס וחורבן בסביבתו. יש לו היתקלויות רבות עם שרה פזיני.
הוויצ'בלייד במדיות השונות

סדרת טלוויזיה - עלתה לשידור ביוני 2001 ברשת TNT, שנמשכה שתי עונות, 12 פרקים כל אחת. את הסדרה ביים ראלף המקר וכתב מארק סילבסטרי, יוצר הקומיקס. בסדרה כיכבו יאנסי באטלר כשרה פזיני, אנטוני ציסטרו כקנת' איירונס, דייוויד צ'וקאצ'י כג'ייק מקארתי, אריק אטבארי כאיאן נוטינגהאם, ויל יון לי כדני וו, שותפה המת של שרה, קונרד דאן כגאלו המאפיונר, קנת' וולש כג'ו סירי, וג'ון הנסלי כגבריאל באומן, סוחר עתיקות. הסדרה הייתה פופולרית מאוד בקרב המעריצים, אך בוטלה לאחר שיקולי הפקה. שתי עונות הסדרה ייצאו לפורמט DVD בסוף יולי 2008. עונתה הראשונה של הסדרה שודרה במהלך 2002 בישראל במסגרת שידורי ערוץ 3.
סדרת אנימה - עלתה לשידור בשנת 2004, מאולפני האנימציה "GONZO", שכללה 24 פרקים, והייתה הראשונה שלא עקבה אחרי סיפורה של שרה פזיני, אלא של מַסַנֵה אֳמַהָה, אמא לילדה שנבחרת לענוד את הוויצ'בלייד. מעריצים רבים היו מאוכזבים מ"יפניזציה" זו של הדמות ומהריחוק מהעלילה המקורית.
סרט קולנוע - בשנת 2013 תוכנן לצאת סרט קולנוע לייב אקשן המבוסס על הקומיקס, אך מאז הפרויקט נגנז.
הערות שוליים

↑  Witchblade DVD news, April 1st, 2008
↑  Witchblade Teaser Poster and Site Revealed, May 26th 2008
השמורה הביוספרית אל פינקטה וגראן דסיירטו דה אלטר

האזור הגעשי פינקטה עם קקטוסים מהמינים Cylindropuntia bigelovii וסגוארו ושיחים של Fouquieria splendens ועצי פרקינסוניה
המכתש אל אלגנטה
השמורה הביוספרית אל פינקטה וגראן דסיירטו דה אלטר (בספרדית: Reserva de la Biosfera El Pinacate y Gran Desierto de Altar) היא שמורה ביוספרית ואתר מורשת עולמית של אונסק"ו, המנוהלת על ידי הממשל הפדרלי של מקסיקו, במיוחד על ידי מזכירות הסביבה ומשאבי טבע (אנ') בשיתוף עם ממשלת המדינה של סונורה ומנהיגות הקבוצה האתנית של הטוהונו אודהאם.
היא נמצאת במדבר סונורה בצפון-מערב מקסיקו, מזרחית למפרץ קליפורניה, בחלק המזרחי של מדבר גראן דסיירטו דה אלטר (אנ'), דרומית לגבול עם אריזונה, ארצות הברית ומצפון לעיר פוארטו פניאסקו (אנ'). זה אחד מתוואי הקרקע הבולטים באמריקה הצפונית במבט מהחלל. מערכת געשית המכונה סנטה קלרה היא החלק העיקרי של הנוף, כולל שלוש פסגות: פינקטה (Pinacate), קרנגי (Carnegie) ומדיו (Medio).
באזור יש למעלה מ-540 מינים של צמחים, 40 מיני יונקים, 200 מיני עופות, 40 מיני זוחלים, דו-חיים ודגי מים מתוקים. ישנם מינים אנדמיים בסכנת הכחדה כמו תת-המין Antilocapra americana sonoriensis של אנטילוקפרה אמריקנית, כבש גדול-קרניים, הלודרמה מרירית וצב ערבות.
השמורה הביוספרית משתרעת על שטח של 2,695.05 קמ"ר, המהווה כמחצית מאתר המורשת העולמית. היקף אתר המורשת העולמי הוא 7,146 קמ"ר.
היווצרות ותיאור

השמורה הביוספרית אל פינקטה וגראן דסיירטו דה אלטר ידועה במאפיינים הפיזיים והביולוגיים הייחודיים שלה, בנוכחות שילד געשי, ובשטחים הנרחבים של דיונות פעילות המקיפות אותה, והריכוז הגדול ביותר של מכתשי מאר. לרכס הרי פינקטה יש מאפיינים אורוגניים מעניינים, תוצרים של התפרצויות געשיות שגרמו להצטברות לבה בסלעים דחוסים, חול ואפר געשי שיצרו צבעים בעלי יופי מיוחד, ומכתשים כמו אל אלגנטה (El Elegante), סרו קולורדו (Cerro Colorado), מקדוגל (MacDougal) וסייקס (Sykes).
פסגות פינקטה (אנ') (Picos del Pinacate), קבוצה של פסגות געשיות וחרוטים געשיים, ממוקמות בשמורה מצפון לפוארטו פניאסקו. הפסגה הגבוהה ביותר היא סרו דל פינקטה (Cerro del Pinacate, הר הגעש סנטה קלרה), שגובהו 1,190 מטרים. מקור השם פינקטה בשפת נאוואטל במילה פינקטל (pinacatl), עבור חיפושית פינקטה, חיפושית מהסוג Eleodes אנדמית למדבר סונורה.
הרי הגעש פסגות פינקטה התפרצו באופן ספורדי במשך כ-4 מיליון שנים. הפעילות האחרונה הייתה לפני כ-11,000 שנים.
ישנם יותר מ-400 חרוטים געשיים, כולל חרוטי אפר, בעלי צורה, גודל ומורכבות משתנים. מבין 10 מכתשי המאר, אל אלגנטה הוא המכתש הגדול ביותר באזור, בעומק 250 מטר ובקוטר של 1500 מטר. השילד הוולקני משתרע על שטח של כ-2,000 קמ"ר, עם שלוש פסגות עיקריות, שכל המתחם קרוי הר הגעש סנטה קלרה או סיירה פינקטה. הנפח הכולל של הלבה הבזלתית מוערך ב-150 עד 180 קילומטרים מעוקבים.
שדות הדיונות מכסים יותר מ-5,500 קמ"ר, וקרויות ארג. הדיונות מגיעות עד לגובה של 200 מטרים. תצורות הדיונות הן ליניאריות, בצורת סהר וצורת כוכב באורך קילומטר. אף על פי שהתצורות הליניאריות שולטות בכ-70%, אלו בצורת כוכבים הן החשובות ביותר, שכן הן קיימות רק במקומות בודדים בעולם.
יתר על כן, הגאולוגיה של השטח מציעה חול טובעני, אפיקי נהרות, מניפות סחף והרים של בזלת וגרניט. הרי גרניט כמו סיירה בלנקה (Sierra Blanca) הם בין העתיקים ביותר.
נאס"א שלחה אסטרונאוטים לגראן דסיירטו דה אלטר מ-1965 עד 1970, כדי להתאמן להליכה על הירח, בשל קווי הדמיון של השטח לפני הירח.
אקלים

האזור מאופיין בכמות גשמים נמוכה (בעיקר גשמי חורף), טמפרטורות גבוהות בקיץ, אור שמש עז ולחות נמוכה. הטמפרטורות הן מהגבוהות בחצי הכדור הצפוני. תיעודים מראים טמפרטורות מקסימליות ממוצעות של 49 מעלות צלזיוס ומקסימום של 56.7 מעלות צלזיוס. בחורף נמדדו טמפרטורות לילה של 8.3- מעלות צלזיוס, אם כי טמפרטורות מתחת לנקודת הקיפאון מתרחשות לעיתים רחוקות. הטמפרטורה הממוצעת היא 18 עד 22 מעלות צלזיוס. תדירות המשקעים יורדת כל כך לכיוון מערב עד שלא נרשמו משקעים משמעותיים במשך 34 חודשים, ולכן ניתן לסווג את השטח כאחד האזורים היבשים בעולם. כמות המשקעים הממוצעת היא פחות מ-200 מילימטרים.
היסטוריה > התקופה הפרה קולומביאנית

התושבים הראשונים ידועים כאנשי סן דייגיטו (San Dieguito), הם היו ציידים-לקטים שחיו מהאדמה, שעברו מההרים לים של מפרץ קליפורניה בחיפוש אחר מזון. נראה כי השלבים המוקדמים של ההתיישבות הסתיימו בתחילת עידן הקרח לפני כ-20 אלף שנה, כאשר הבצורת אילצה אנשים לעזוב את רכס ההרים.
שלב שני של התיישבות של אנשי סן דייגיטו החל בשלהי תקופת הקרח. קבוצה זו חזרה להרים וחיה כמו אבותיהם. גבים (בספרדית tinajas) היו היה מקור אמין של מים בתקופה זו. השלב השני של ההתיישבות הסתיים עם הגעתה של תקופה קרה לפני 9,000 שנה, אשר שוב אילצה את האנשים לעזוב את השטח.
התושבים הילידים האחרונים של פינקטה וגראן דסיירטו דה אלטר הם הקבוצה המכונה פינקטניו (Pinacateño) מהקבוצה האתנית של ה-Hia C-ed O'odham. בדומה לתרבות הפרהיסטורית של סן דייגיטו, הפינקטניו נדדו בפינקטה עד הים בחיפוש אחר מזון, וריכזו את המחנות שלהם ליד גבי המים. במהלך מסעות אלה, הם השאירו סימנים לנוכחותם; דוגמה אחת לכך היא רשת השבילים העוברים מגב מים אחד לשני, כמו גם כלי האבן וחרסים שנמצאו ליד מקורות המים הללו.
היסטוריה > חוקרי ארצות

יש מעט תיעודים של החוקרים הראשונים באזור זה. ייתכן שהאדם הלבן הראשון שראה את ההר הידוע כיום בשם סיירה פינקטה היה חוקר הארצות מלצ'יור דיאס ב-1540. לאחר מכן, ב-1698, ביקר במקום הכומר אאוסביו קינו, מייסד מיסיון סן חבייר דל בק (San Xavier del Bac) בדרום טוסון, אריזונה, וחזר במספר הזדמנויות, הוא וקבוצתו טיפסו לראש אל פינקטה, אשר נקראה גבעת סנטה קלרה.
לפני 1956, היו מעט מדענים ומגלי ארצות היו באל פינקטה וגראן דסיירטו דה אלטר, המפורסמת ביותר, קבוצת מקדוגל (MacDougal), הורנדאי (Hornaday) וסייקס (Sykes) שחקרו את החלק המערבי של ההר ב-1907.
הערות שוליים

1 2  UNESCO. "El Pinacate and Gran Desierto de Altar Biosphere Reserve".
↑  Red Escolar. "Reserva de la Biosfera El Pinacate y Gran Desierto de Altar". אורכב מ-המקור ב-21 בנובמבר 2010. {{cite web}}:  (עזרה)
↑  Instituto Nacional de Ecología. "Reserva de la Biosfera El Pinacate y Gran Desierto de Altar". אורכב מ-המקור ב-22 ביולי 2011. {{cite web}}:  (עזרה)
| --- | --- |
בקרת זהויות :  NLI: 987007563694105171  LCCN: sh2001000339
ויולט צ'אצ'קי

| --- | --- |

 לידה:  18 ביוני 1992  (גיל: 32) אטלנטה, ג'ורג'יה, ארצות הברית
 שם לידה:  Paul Jason Dardo
 מדינה:  ארצות הבירת
 ידועה בשל:  המרוץ לדראג של רו פול: עונה 7
 השכלה:  St. Pius X Catholic High School 
 תקופת הפעילות:  מ-2011
 עיסוק:  מלכת דראג, אומנית, יוצרת תוכן, דוגמנית, מוזיקאית,
 https://violetchachki.com/
 
ויולט צ'אצ'קי (באנגלית: Violet Chachki) הוא שם הבמה של פול ג'ייסון דארדו (באנגלית: Paul Jason Dardo; נולד ב-13 ביוני 1992), מלכת דראג, רקדנית בורלסקה, רקדנית ריקוד אווירי, יוצרת תוכן, דוגמנית, זמרת ואישיות טלוויזיה אמריקאית הידועה בניצחונה בעונה השביעית של המרוץ לדראג של רו פול.
ביוגרפיה

דארדו נולדה באטלנטה, ג'ורג'יה ומוצאה אקוודורי בין היתר. היא החלה להופיע בדראג כוויולט צ'אצ'קי בגיל 19. השם "ויולט" הגיע מהדמות של ג'ניפר טילי בשם הזה בסרט קשורות, וצ'אצ'קי הוא גרסה של המילה היידית "Tchotchke" שמשמעותה פריט אספנות קישוטי או אישה צעירה יפה. היא הופיעה לראשונה בבר "LeBuzz" במריאטה, ג'ורג'יה. היא השתמשה בתעודת זהות מזויפת כדי להופיע בהופעות דראג מקומיות. היא זכתה בתואר "Miss New Faces" ב-"Friends on Ponce" באטלנטה ואומצה כבת דראג כל ידי דקס אקסלמיישן פוינט וג'נר מאנסטר. היא החלה ללמוד בבית הספר לאומנות ועיצוב בסוואנה ולמדה באופנה, אך פרשה על מנת לעסוק בדראג. היא הפכה לחברת קאסט קבועה ב-"The Other Show" בבר ג'אנגל באטלנטה והופיעה עם מלכות כמו אלסקה ת'אנדרפאק, אמנדה לפור וליידי באני.
ב-2015, צ'אצ'קי הוכרזה כמתמודדת בעונה השביעית של תוכנית המציאות המרוץ לדראג של רו פול, לאחר שניסתה להתקבל לעונה השישית. ויולט צ'אצ'קי בלטה בעונתה כמתמודדת עם אסתטיקה וביטחון עצמי גבוה. ב-1 ביוני 2015 הוכתרה ויולט צ'אצ'קי כמנצחת העונה וזכתה בפרס כספי של 100,000 דולר.
צ'אצ'קי ידועה בהופעות הבורלסקה שלה הכוללות שימוש בחבל ובטבעת.
ב-2018, היא השתתפה בתצוגת האופנה עבור מוסקינו בשבוע האופנה במילאנו. במאי 2019, היא השתתפה בנשף המט גאלה. ביוני, היא נבחרה במקום ה-16 ברשימת "מלכות הדראג החזקות ביותר באמריקה" של מגזין ניו יורק.
חיים אישיים

דארדו היא ג'נדרפלואיד ומשתמשת בכינויי הגוף היא ו-they/them.
פילמוגרפיה > קולנוע

| שנה | שם | תפקיד | הערות | מקור |
| --- | --- | --- | --- | --- |
| 2016 | Queer Moxie | עצמה | סרט תיעודי |  |
פילמוגרפיה > טלוויזיה

| שנה | שם | תפקיד | הערות | מקור |
| --- | --- | --- | --- | --- |
| 2015 | המרוץ לדראג של רו פול | מתמודדת | עונה שביעית, זוכה |  |
| 2015 | רופול: הכול בחוץ | מתמודדת | עונה שישית, זוכה |  |
| 2016 | המרוץ לדראג של רו פול | אורחת | עונה שמינית, שני פרקים |  |
| 2022 | המרוץ לדראג של רופול: VIP | אורחת | עונה שנייה, פרק 4: "Drag Duets" |  |
פילמוגרפיה > סדרות רשת

| שנה | שם | תפקיד | הערות | מקור |
| --- | --- | --- | --- | --- |
| 2016 | Transformations | אורחת |  |  |
| 2017-2022 | The Pit Stop | אורחת |  |  |
| 2018 | Iconic | אורחת |  |  |
| 2019 | Digital Drag | עצמה |  |  |
| 2019 | Runway Rewind | עצמה |  |  |
| 2019 | Violet Does | עצמה |  |  |
| 2019 | His Vintage Touch | אורחת |  |  |
| 2019 | Werq the World | עצמה |  |  |
| 2019 | Shop Like a Queen | מנחה |  |  |
| 2019 | Huda Boss | עצמה |  |  |
פילמוגרפיה > וידאו קליפים

| שנה | שם | אומן | מקור |
| --- | --- | --- | --- |
| 2015 | "Drop That Pimp" | ויולט צ'אצ'קי |  |
| 2015 | "Bettie" | ויולט צ'אצ'קי |  |
| 2015 | "Vanguard" | ויולט צ'אצ'קי |  |
| 2015 | "I Run the Runway" | מיס פיים |  |
| 2016 | "All the Rage" | אלי X |  |
| 2018 | "A Lot More Me" | ויולט צ'אצ'קי |  |
| 2018 | "Mine" | אליס גלאס |  |
| 2018 | "I Don't Wanna Brag" | אג'ה |  |
| 2021 | "Whatever Violet Wants" | ויולט צ'אצ'קי |  |
| 2022 | "The Perfect Girl" | Mareux |  |
|  | "Unholy" | סם סמית' וקים פטרס |  |